FOLKLORNI ANSAMBL LINĐO

OBRAZLOŽENJE IZVJEŠTAJA O IZVRŠENJU GODIŠNJEG FINANCIJSKOG PLANA FOLKLORNOG ANSAMBLA LINĐO ZA 2023. GODINU

1. PRIHODI

U izvještajnom razdoblju planirani vlastiti i namjenski prihodi veći su od planiranih prihoda za 2023. (ind. 105,51%) a povećani su u odnosu na isto razdoblje prethodne godine sa 107.470,05 EUR na 142.832,27 EUR (ind. 132,90%), za oba slučaja kao rezultat ukidanja pandemijskih ograničenja kretanja i okupljanja ljudi te mogućnosti ostvarivanja redovnog broja nastupa, a samim time i ostvarivanja prihoda na pretpandemijskoj razini.

U izvještajnom razdoblju ostvareno je 105,53% planiranih vlastitih prihoda poslovanja, a u odnosu na isto razdoblje prethodne godine porasli su sa 104.873,84 EUR na iznos od 139.045,99 EUR, odnosno za 32,55%. Ostvareni su vlastiti prihodi od nefinancijske imovine u iznosu 616,42 EUR, što čini povećanje od 341,20% u odnosu na isto razdoblje prethodne godine, a rezultat je prodaje namještaja rađenog po mjeri koji nije mogao biti iskorišten u druge svrhe nakon zatvaranja suvenirnice.

Ostvareni namjenski prihodi u skladu su s planiranima, a ostvareno je 3.169,86 EUR. U odnosu na isto razdoblje prethodne godine, došlo je do povećanja od 31,23 %.

1. RASHODI

Ukupni ostvareni rashodi za izvještajno razdoblje unutar su plana u razdoblju (ind. 98,39%), a u odnosu na isto razdoblje prethodne godine su uvećani sa 559.816,91 EUR na 716.418,10 EUR (ind. 127,97%). Navedene promjene odnose se na povećanje proračunskih rashoda za 21,98% te povećanje vlastitih i namjenskih rashoda za 56,98 % u odnosu na isto razdoblje prethodne godine.

* *Rashodi poslovanja*

1. Ostvareni rashodi za zaposlene unutar su plana u izvještajnom razdoblju (ind. 97,96%), a uvećani su za 27,69% u odnosu na isto razdoblje prethodne godine zbog povećanja osnovice i koeficijenata složenosti poslova zaposlenika.
2. Materijalni rashodi ostvareni u izvještajnom razdoblju u skladu su sa planom (ind. 96,11%), a povećani su za 38,93% u odnosu na isto razdoblje prethodne godine. Povećanje se najvećim dijelom odnosi na povećanje naknada za zaposlene stupanjem na snagu novog kolektivnog ugovora te nastavkom redovnih aktivnosti odgođenih u pandemijskom razdoblju te porasta varijabilnih materijalnih troškova povezanih sa redovnom djelatnosti.
3. Financijski rashodi ostvareni u skladu su sa planom (ind. 93,46%), a povećani su za 65,75% u odnosu na isto razdoblje prethodne godine uslijed veće financijske aktivnosti u bankovnog poslovanju zbog povećanog broja nastupa te povećanja cijene bankovnih usluga.

* *Rashodi za nabavu nefinancijske imovine*

Budući da su ostvareni vlastiti prihodi veći od planiranih, dio dodatno zarađenog prihoda utrošen je na nabavu potrebne opreme za obavljanje redovne djelatnosti te su tako ukupni rashodi za nabavu nefinancijske imovine veći su od plana u izvještajnom razdoblju za 44,83 %, a u odnosu na isto razdoblje prethodne godine, ostvareno je povećanje od 52,36%.